CELEX: 62011TA0479(01)
Language: hu
Date: 2020-10-05 00:00:00
Title: T-479/11. RENV. és T-157/12. RENV. sz. egyesített ügyek: A Törvényszék 2020. október 5-i ítélete – Franciaország és IFP Énergies nouvelles kontra Bizottság („Állami támogatások – Kőolajipari kutatás – Franciaország által végrehajtott támogatási program – Az IFPEN részére az ipari és kereskedelmi jellegű közintézményi jogállás biztosítása révén nyújtott hallgatólagos és korlátlan állami kezességvállalás – Előny – Az előny fennállásának vélelme – Arányosság”)

2020.12.14.   
            
            
               HU
            
            
               Az Európai Unió Hivatalos Lapja
            
            
               C 433/41
            
         
      A Törvényszék 2020. október 5-i ítélete – Franciaország és IFP Énergies nouvelles kontra Bizottság
      (T-479/11. RENV. és T-157/12. RENV. sz. egyesített ügyek) (1)
      
      („Állami támogatások - Kőolajipari kutatás - Franciaország által végrehajtott támogatási program - Az IFPEN részére az ipari és kereskedelmi jellegű közintézményi jogállás biztosítása révén nyújtott hallgatólagos és korlátlan állami kezességvállalás - Előny - Az előny fennállásának vélelme - Arányosság”)
      (2020/C 433/50)
      Az eljárás nyelve: francia
      
         Felek
      
      
         Felperes a T-479/11. RENV. sz. ügyben: Francia Köztársaság (képviselő: P. Dodeller meghatalmazott)
      
         Felperes a T-157/12. RENV. sz. ügyben: IFP Énergies nouvelles (Rueil-Malmaison, Franciaország) (képviselők: E. Lagathu és É. Barbier de La Serre ügyvédek)
      
         Alperes: Európai Bizottság (képviselők: B. Stromsky és D. Grespan meghatalmazottak)
      
         Az ügy tárgya
      
      A Franciaország által az „Institut du Pétrole” közintézmény számára nyújtott C 35/08 (korábbi NN 11/08) sz. állami támogatásról szóló, 2011. június 29-i 2012/26/EU bizottsági határozat (HL 2012. L 14., 1. o.) megsemmisítése iránt az EUMSZ 263. cikk alapján benyújtott kereset.
      
         Az ítélet rendelkező része
      
      
                  1)
               
               
                  A Törvényszék megsemmisíti a Franciaország által az „Institut du Pétrole” közintézmény számára nyújtott C 35/08 (korábbi NN 11/08) sz. állami támogatásról szóló, 2011. június 29-i 2012/26/EU bizottsági határozat 5. cikkének (3) és (4) bekezdését, valamint 6. cikkének (1) bekezdését annyiban, amennyiben az az állami kezességvállalásnak az 5. cikk (3) és (4) bekezdésében megbecsült maximális hatására vonatkozik.
               
            
                  2)
               
               
                  A Törvényszék a kereseteket ezt meghaladó részükben elutasítja.
               
            
                  3)
               
               
                  Az Európai Bizottság, a Francia Köztársaság és az IFP Énergies nouvelles maguk viselik saját költségeiket a T-479/11. és T-157/12. sz. ügyekben.
               
            
                  4)
               
               
                  A Francia Köztársaság, az IFP Énergies nouvelles és a Bizottság maguk viselik saját költségeiket a C-438/16. P. sz. ügyben.
               
            
                  5)
               
               
                  A Francia Köztársaság saját költségein felül viseli a Bizottság részéről a T-479/11. RENV. sz. ügyben felmerült költségeket.
               
            
                  6)
               
               
                  Az IFP Énergies nouvelles és a Bizottság maguk viselik saját költségeiket a T-157/12. RENV. sz. ügyben.
               
            
         (1)  HL C 340., 2011.11.19.